8 spoggerige seekosgeregte met geblikte vis
JY LEES NOU 8 spoggerige seekosgeregte met geblikte vis
Wanneer die kus of jou naaste winkel ver lê, is vars seekos dikwels moeilik bekombaar. Dié week wys ons jou hoe om met blikkieskos spoggerige seekosgeregte op te tower.
1. THAISE VISKOEKIES MET TAMATIESARDYNE
Ons gee 'n Thaise geur aan dié staatmakerviskoekies. Sit dit voor saam met 'n vars slaai, aartappelwiggies of kapokaartappel.
Wie sou kon dink dié bekende Spaanse gereg kan ook met blikkies seekos gemaak word? Ons weergawe is wel nie uitgetof met vars garnale en mossels nie, maar geur boet beslis nie in nie.
3. GEROOKTE MOSSELKERRIE MET BROS FILO
Die gerookte mossels verleen 'n diep geur aan hierdie kerrie. Die gereg is ryk; dus hoef jy net 'n klein porsie per persoon voor te sit. Ons het die kerrie 'n filodeksel gegee, maar jy kan dit ook voorsit saam met rys, roosterkoek of vars­gebakte brood.
4. VISPASTEI MET KAPOK-ERTJIES
Geblikte tuna raak dikwels verlore in 'n vulsel omdat dit mak-lik wegkook. Ons sny dus die groente in lekker growwe stukke om tekstuur aan die pastei te verleen.
Deur die spinasie en eier saam fyn te pols word parmantige groen pannekoekies opgetower. Ons vul dit met 'n eenvoudige maar geurige tuna­vulsel. Dié rolletjies kan as 'n ligte maaltyd of teetydhappie voorgesit word.
Vir dié pikante pizza gebruik ons sommer die tamatiesous van die geblikte sardyne vir die basis en ons kikker dit op met kraakvars koljanderblare en helderrooi soetrissie.
7. GEKRUMMELDE SARDIENTJIES MET TARTARSOUS
Sardientjies hoef nie altyd net so uit die blik geëet te word nie. Hierdie bros krummellaag maak dié veelsydige vissies vingerlek-lekker.
8. PIKANTE SALM-TERRIEN
Vars of gerookte salm is dikwels peperduur. Hoewel geblikte salm ook nie spotgoedkoop is nie, is dit steeds 'n sakpas kopie. Die dille en suurlemoenskil is 'n heerlike vars element in dié delikate terrien.